
Sa Ngslu ng Allah, Ang MapagpaU, Aag MAhatagin 



PAUNANG SALITA 

Ang lahat ng papnri ay sa Allah lamang, ang Panginoon ng mg; 
daigdig. Nawa'y ang kapayapaan at pagpapala ng Allah a> 
mapasa-lahat ng Propeta, kay Propeta Muhammad, sa kanyang 
pamilya, sa kanyang mga Sahaba (kasamahan) at sa lahat nang 
nasa tamang landas hanggang sa Huling Araw. 

Ang ISCAG-Phil. (Islamie Studies, Call & Guidanee- 
Philippines) ay itinatag upang tumulong sa pagpapalaganap ng 
Islam. Isa sa pangunahing adhikain nito ay itama ang malm; 
pananaw ng karamihang Pilipino tungkol sa Islam at mg 
Muslim. 

Kabilang sa mga proyekto ng ISCAG-Phil. ay ang paglaiathal 
ng babasahing Islamiko upang iparating sa bawa't Piiipine 
Muslim man o hindi, ang tunay na itinuturo ng 
pananampalatayang Islam. 

Ako ay nagpapasalamat sa lahat ng mga kapatid na tumulong sa 
paghahanda ng aklat na ito. Dalangin ko sa Allah na ?. y 
biyayaan sila dito sa lupa at maging sa kabilang buhay. 



Nawa'y tanggapin ito ng Allah 
lamang sa Kanya, Ameen. 

ISGAG-PHIL. 

Khalid Evaristo 
Managing Direetor 



bilang paglilingkod ng iangi 



Sa Ngalin ng AHah, Ang Mapagpala, Ang Mahabagiir 



Ano ang Islam? 

Ang Islam ay hindi bagong relihiyon. Ito ay ang dating 
katotohanan na ipinahayag ng Diyos (Allah)*sa pamamagitan 
ng lahat ng Propeta na Kanyang ipinadala sa daigdig. 

Para sa ika-limang bahagi ng mamamayan sa buong daigdig, 
ang Islam ay kapwa relihiyon at panuntunan ng buhay. Ang 
mga Muslim ay tagasunod ng isang pananampaiataya ng 
kapayapaan, pagkamahabagin at pagpapatawad. Walang 
kinalaman ang karamihang Muslim sa buong daigdig sa mga 
kapalaluan na nangyayari sa ngayon na ipinararatang sa 
kanilang pananampalataya. 

Sino ang mga M uslim? 

Isang bilyong mamamayan mula sa iba't-ibang kulay, lahi at 
kultura sa buong daigdig mula sa timog ng Pilipinas hanggang 
Nigeria, ay nagkakaisa sa kanilang pananampalatayang Islam. 
Mga labing-walong bahagdan (18%) ay nakatira sa mga 
bansang Arabo. Ang pinakamalaking bilang ng sambayanang 
Muslim ay nasa Indonesia. Marami ding bahagi ng Asia at 
Afrika ay mga Muslim. Gayundin, may minoridad na Muslim 
na matatagpuan sa Rusya, Tsina, hilaga at timog Amerika at 
sa Europa. 

Ano ang Paniniwala ng mga Muslim? 

Ang mga Muslim ay naniniwala sa Iisa, natatangi at di- 
matutularang Allah (Dakilang Lumikha); sa mga Anghel na 
Kanyang nilikha; sa mga Propeta na kung kanino ipinahayag 
ang Kanyang Kapahayagan para sa tao; sa Araw ng 
Paghuhukom at sa pananagutan ng bawa't isa sa kanyang mga 
gawa; sa ganap na paghahari ng AUah sa kahihinatnan ng 
sangkatauhan; at sa buhay pagkatapos ng kamatayan. 

Ang mga Muslim ay naniniwala sa mga Propeta magmula kay 
Adam. Kabilang na rito sina Noah, Abraham, Ismael, Isaae, 
Jacob, Joseph, Job, Moses, Aaron, David, Solomon, Elias, 
Jonah, Juan Bautista, Hesus at si Muhammad (sumakanila nawa 
ang kapayapaan). 

Ang huling mensahe ng Allah sa sangkatauhan, isang patotoo at 
kaganapan ng lahat ng mga sinaunang mensahe, ay ipinahayag 
sa Kanyang huiing Propeta na si Muhammad (sumakanya nawa 
ang kapayapaan) sa pamamagitan ni Anghel Gabriel. 

Paano Maging Muslim? 

Isang payak na pagbanggit ng " Walang diyos na dapat sambahin 
maliban sa Ailah, at si Muhammad ay Sugo ng Allah." Sa 
pamamagitan ng ganitong pagsaksi, ang isang nananampalataya 
ay ipinahahayag niya ang kanyang paniniwala sa lahat ng Sugo 
na ipinadala ng Allah at sa mga Kapahayagan na kanilang 
dinala. 

Ano ang Ibig Sabihin ng Islam? 

Ang "Islam" ay isang katagang Arabik na nangangahulugan ng 
pagsuko. Ito ay hinango sa salitang-ugat na "Salam" na 
nangangahulugan ng kapayapaan. Sa pangrelihiyong 
kahulugan, ito ay nangangahulugan ng ganap na pagsuko sa 
kalooban ng Allah. Kaya naman, ang katagang 
Muhammadanismo na ini-uugnay sa mga Muslim ay isang 
maling katawagan sa dahilang ito ay nagbibigay pahiwatig na 
ang mga Muslim ay sumasamba kay Muhammad at hindi sa 
Allah. 

Ang "Allah" ay isang pangalang Arabik sa Tangi at Nag-iisang 
Tunay na Diyos. Ito ang tawag sa Dakilang Lumikha na gamit 
ng lahat ng Arabo, Muslim man o Kristiano. 

Bakit Tila Kakaiba ang Islam? 

Sa makabagong daigdig, ang Islam ay tila makaluma at may 
kalabisan. Marahil, ito ay sa dahilang ang pananampalataya sa 
mga bansang kanluran sa ngayon ay hindi na nangingibabaw sa 
kanilang pang-araw-araw na buhay. Sa kabilang dako naman, 
ang mga Muslim ay lagi nang nangunguna ang kanilang 
pananampalataya sa kanilang kaisipan. Hindi nila inihihiwaiay 
ang kanilang buhay sa pananampalataya. Sila ay naniniwala na 
ang Banal na Batas - ang Shari'ah, ay nararapat na bigyang 
halaga. Kaya naman, ang mga usapan na may kaugnayan sa 
pananampalataya ay sadyang mahalaga pa rin. 

Magkaiba ba ang Pinagmulan ng Islam at 

Kristiyanismo? 

Hindi. Kasama ng Judaismo, sila ay nagbuhat kay Propeta 
Abraham na tinaguriang Ama ng Mananampalataya. Ang 
kanilang kinikilalang tatlong Propeta ay nagmula sa kanyang 
mgasupling: Si Muhammad galing kay Ismael, sinaMoisesat 
Hesus ay galing kay Isaae. Si Abraham ay nagtatag ng 
pamayanan sa isang pook na tinatawag ngayong Makkah. 
Itinayo niya ang Ka'aba na kung saan humaharap ang mga 
Muslim sa kanilang pagdarasal. 

Ano ang Ka 9 aba 

Ang Ka'aba ay isang pook dasalan na iniutos ng Allah kay 
Abraham at Ismail na itayo mga apat na libong taon na ang 
nakararaan. Ang gusali ay yari sa bato na pinaniniwalaan na 
unang pook ng santuwaryo na itinayo pa noon ni Adam. Iniutos 
ng Allah kay Abraham na tawagin ang sangkatauhan na 
puntahan ang pook na ito. Kaya naman, kapag pumunta ang 
mga naglalakbay sa ngayon, sila ay nagsasabi: "O Panginoon 
namin, naririto kami upang sa Iyo'y maglingkod", bilang 
pagtugdn sa panawagan ni Abraham. 

Sino si Muhammad? 

Si Muhammad (sumakanya nawa ang kapayapaan) ay isinilang 
sa Makkah noong taong 570 sa panahon na ang Kristianismo ay 
hindi pa lubusang lumalaganap sa Europa. Sa dahilang ang 
kanyang ama ay namatay bago pa siya isilang at sumunod pa 

rito ang pagkamatay ng kanyang ina noong siya ay bata pa, siya 
ay pinalaki ng kanyang tiyuhin (kapatid ng kanyang ama), mula 
sa iginagaiang na tribo ng Quraish sa Makkah. Sa kanyang 
paglaki, siya ay kilala bilang makatotohanan, mapagbigay, at 
matapat. Kaya naman, siya ay lagi nang tinatawag upang 
mamagitan sa mga hidwaan ng kanyang angkan. Ang mga 
mananalaysay ay ipinakikilala siya bilang isang taong 
mapayapa at mapagmuni-muni. 

Si Muhammad ay may likas na pagka-relihiyoso at kanyang 
kinasusuklaman ang mga tiwaling kaugalian ng kanyang 
sambayanan. Nakagawian niyang magmuni-muni at paminsan- 
minsang pumupunta sa kuweba na Hira na malapit sa tuktok ng 
Jabal Al Nur ("Bundok ng Liwanag") na malapit sa Makkah. 

Paano Siya Naging Propeta at Sugo ng Allah? 

Sa gulang na apatnapu, habang siya ay nag-iisang nagmumuni- 
muni, si Muhammad (sumakanya nawa ang kapayapaan) ay 
nakatanggap ng unang kapahayagan mula sa AUah sa 
pamamagitan ni Anghel Gabriel. Ang Kapahayagang ito na 
nagpatuloy na ipinahayag sa loob ng dalawampu't-tatlong taon 
ay ang Banal na Qur'an. 

Nang kanyang simulan ang pagpapahayag sa mga kataga na 
kanyang narinig kay Anghel Gabriel, at kanyang ipangaral ang 
katotohanan na ipinahayag ng Allah sa kanya, siya at ang 
kanyang mga tagasunod ay nakaranas ng mapait na pagtugis na 
naging maiala hanggang sa utusan sila ng AUah na mangibang 
bayan noong taong 622. Ang pangyayaring ito ay tinatawag na 
"Hijra" (pangingibang-bayan). Kanilang nilisan ang Makkah at 

nagtungo sa Medinah, mga 260 milya sa hilaga ng Makkah. 
Dito nagsimula ang kalendaryong Muslim. 

Matapos ang ilang taon, ang Propeta (sumakanya nawa ang 
kapayapaan) kasama ng kanyang mga tagasunod ay bumalik sa 
Makkah. Kanyang pinatawad ang kanilang mga kaaway at 
mahigpit na itinatag ang Islam. Bago namatay ang Propeta 
(sumakanya nawa ang kapayapaan) sa gulang na 63, ang 
malakiAg bahagi ng Arabia ay Muslim na. At sa loob ng isang 
siglo pagkaraan ng kanyang kamatayan, lumaganap ang lslam 
hanggang sa Espania sa kanluran at sa Tsina sa silangan. 

Ano ang Naging Bunga ng Paglaganap ng Islam sa 
Daigdig? 

Ang ilan sa mga dahilan ng mabilis at mapayapang paglaganap 
ng Islam ay ang pagiging payak ng doktrina nito. Ang Islam ay 
tumatawag sa pananampalataya sa iisang Diyos na Lumikha 
(Allah) na dapat sambahin. Gayundin, nag-uutos sa tao na 
gamitin ang kanyang katalinuhan at pagmamasid, Sa loob 
lamang ng ilang taon, naitatag ang malalaking sibilisasyon at 
mahuhusay na unibersidad. Sa dahilang ang Propeta 
(sumakanya nawa ang kapayapaan) ay nagsabi: "Ang 
paghahanap ng kaalaman ay tungkulin ng bawa't Muslim - 
lalake man o babae." Ang pinagsamang kabihasnan ng kanluran 
at silangan, at ang magkaakibat ng luma at bagong kaisipan, ay 
nagbigay ng mabilis na pagsulong sa larangan ng medisina, 
matematika, pisika, astronomiya, geograpiya, arkitektura, 
sining, literatura at kasaysayan. Maraming mga mahahalagang 
pamamaraan tulad ng Algebriya, mga numerong Arabik at ang 
konsepto ng "zero" (na sadyang mahalaga sa pagsulong ng 

matematika) ay nailipat ng Islam sa Europa. 

Ang mga kahanga-hangang kagamitan o instrumento na 
tumulong sa Europa sa kanilang paglalayag sa dagat ay 
naimbento kagaya ng "astolabe", "quadrant" at mahuhusay na 
mapang pandagat. 

Ano ang Qur f an? 

Ang Our'an ay isang aklat ng mga Salita ng Allah na ipinahayag 
kay Propeta Muhammad (sumakanya nawa ang kapayapaan) sa 
pamamagitan ni Anghel Gabriel. Ito ay naisaulo ng Propeta 
(sumakanya nawa ang kapayapan) at kanyang isinalaysay sa 
kanyang mga "Sahaba" (kasamahan) at naisulat ng mga iskriba, 
at masusing sinuri noong siya ay nabubuhay pa. Sa paglipas ng 
panahon, walang isa man sa mga kataga sa 114 "Suras" 
(kabanata) ang nagbago. Kaya naman, ang Banal na Qur'an, 
maging sa kaliit-liitang bahagi nito ay isang kakaiba at 
mahimalang Kasulatan na ipinahayag kay Propeta Muhammad 
(sumakanya nawa ang kapayapaan) may labing-apat na dantaon 
na ang nakararaan. 

Ano ang Nilalaman ng Banal na Qur f an? 

Ang Banal na Qur , an ay ang huling Kapahayagan ng Allah. Ito 
ay ang pangunahing saligan ng pananampalataya at pagtupad ng 
bawat Muslim. Ito ay tumutukoy sa lahat ng mga paksa na nag- 
uugnay sa tao: kabutihan, doktrina, pagsamba, at batas. Subali't 
ang pangunahing paksa nito ay ang ugnayan ng Allah sa 
Kanyang mga nilikha. Kaalinsabay nito, ito ay nagbibigay ng 
pamantayan o alituntunin upang marating ang makatarungang 

lipunan, mabuting pag-uugali, at ang makatuwirang 
pamamaraang pangkabuhayan. 

Mayroon pa bang Ibang Banal na Saligan? 

Oo, ang Sunnah - mga pagsagawa at halimbawang ibinigay ng 
Propeta (sumakanya nawa ang kapayapaan). Ito ang 
pangalawang batayan ng mga Muslim. Ang mga Sunnah o 
Hadith ay mga mapapanaligang ulat na masusing isinulat 
tungkol sa mga sinabi, ginawa, at pinahintulutan ng Propeta 
(sumakanya nawa ang kapayapaan). Ang paniniwala sa mga 
Sunnah ay bahagi ng pananampalatayang Islam. 

Mga halimbawa ng mga sinabi ni Propeta Muhammad 
(sumakanya nawa ang kapayapaan). 

"Ang AUah ay walang habag sa kaninumang walang habag sa 
kapuwa." 

"Walang sinuman sa inyo ang tunay na nananampalataya 
hanggang sa naisin niya sa kanyang kapuwa ang nais niya sa 
kanyang sarili." 

"Siya na nagpapakabusog habang ang kanyang kapitbahay ay 
walang makain ay hindi nananampalataya." 

"Ang matapat at mapagkakatiwalaang mangangalakal ay kasama 
ng mga Propeta, mga uliran at mga martir." 

"Ang malakas ay hindi yaong mahusay makipagbuno kundi 
yaong napipigil ang sarili kapag siya ay galit." 

"Hindi humahatol ang Allah ayon sa inyong katawan o anyo 
bagkus tinitingnan Niya ang inyong puso at mga gawa." 

"Isang tao na naglalakbay ay nauhaw. Nang marating niya ang 
isang balon, siya ay lumusong at uminom. Nang siya ay 
umahon, nakita niya ang isang aso na nakalaylay ang dila at 
sinisipsip ang putik upang maibsan ang uhaw. Ang tao ay 
lumusong ulit sa balon at sumalok ng tubig sa kanyang sapatos 
at ibinigay niya ito sa aso. Dahil dito, ang Aliah ay pinatawad 
siya sa kanyang mga kasalanan." Ang Propeta (sumakanya 
nawa ang kapayapaan) ay tinanong: "Kami ba ay bibiyayaan sa 
pagiging mabait sa mga hayop?" Siya ay sumagot: "May 
gantimpala ang kabaitan sa anumang may buhay." (Mga hadith 
na tinipon nina Bukhari, Muslim, Tirmithi at Bayhaqi) 

Ano ang Limang Haligi ng Islam? 

Ito ang balangkas ng buhay ng isang Muslim: Pananampalataya, 
Pagdarasal, Pagtingin sa mga dukha, Pagpapakadalisay sa sarili, 
Paglalakbay sa Makkah sa mga may kakayahan. 

1. Shahada (Pananampalataya) 

Walang diyos na dapat sambahin maliban sa Allah, at si 
Muhammad ay Sugo ng Allah. Ang pagtestigong ito ay 
tinatawag na Shahada. Ito ay isang payak na pangungusap na 
ipinahahayag ng lahat ng nananampalataya. Sa wikang Arabik, 
ang unang bahagi ay "La illaha iila'Llah" - walang diyos na 
dapat sambahin maliban sa Allah. Ang "ilaha" ay maaaring 
iugnay sa anuman na pilit na inihahambing o ipinapalit sa Allah 
kagaya ng yaman, kakayahan, at iba pa. 

Ang susunod ay ang "illa'Llah" - maliban sa Allah, ang 
pinanggalingan ng lahat ng nilikha. Ang pangalawang bahagi 
ng Shahada ay ang "Muhammadar Rasuhillah" - Si Muhammad 
ay Sugo ng AUah. Isang Mensahe ng Patnubay na dumating sa 
isang tao na kamukha natin. 

2. Salaah (Pagdarasal) 

Ang "Salaah" ay ang tawag sa mga itinakdang pagdarasal na 
isinasagawa ng limang beses maghapon. Ito ay mga tuwirang 
ugnayan ng sumasamba sa kanyang Panginoon. Walang 
natatanging hanay na mga awtoridad sa Islam kagaya ng Papa, 
obispo, pari, atbp. Kaya naman ang mga nagdarasal ay 
pinangungunahan ng sinumang maaiam sa Banal na Our'an na 
pinili ng kongregasyon. Ang limang itinakdang pagdarasal ay 
nagtataglay ng mga kabanata o talata sa Banal na Qur*an at ito 
ay binabanggit sa wikang Arabik - ang wikang ginamit sa 
pagkapahayag nito. Gayunpaman, ang mga personal na 
pagsusumamo ay maaaring banggitin sa sariling wika. Ang 
Salaah ay iniaalay tuwing madaling-araw, tanghali, hapon, 
takipstlim at gabi. Dito makikita ang daloy ng buhay ng isang 
Musiim sa buong maghapon. Bagama't higit na ipinapayo ang 
pagdarasal ng sama-sama o kongregasyon sa Mosque, ang isang 
Muslim ay maaaring magdasal haios sa lahat ng (maliiinis na) 
pook kagaya ng bukid, tanggapan, pagawaan, unibersidad, atbp. 
Ang mga panauhin o turista sa mga bansang Muslim ay 
napupuna ang bahagi ng pagdarasai sa pang-araw-araw na 
buhay ng isang Muslim. 

3. Zakat (Kawanggawa) 



Ang tsa sa mga mahahalagang simulain ng Islam ay ang aral na 
ang lahat ng bagay ay pagmamay-ari ng Allah. Kaya naman, 
ang yaman na tangan ng tao ay itinuturing na tiwala lamang na 
ibinigay sa kanya. Ang katagang Zakat ay nangangahulugan ng 
kapwa pagpapakadalisay at pagpapaunlad. Ang ating ari-arian 
ay nililinis sa pamamagitan ng paglalaan ng bahagi nito para sa 
mgadukha. Kagaya ng pagtagpas o paggupit sa halaman, ito ay 
nagbibigay na bagong usbong na sanga. Ang bawa't Muslim ay 
siyamismoang tumatantiya ng sarili niyang Zakat. Itoay2.5% 
sa natitirang yaman na inilalaan ng taunan upang ibigay sa mga 
mahihirap. 

Ang isang maka-diyos na nais magkamit ng maraming 
gantimpala, ay maaaring magbigay ng higit pa (ito ay tinatawag 
na ngayong Sadaqa). Hangga't maaari, dapat ibigay ito ng 
lihim. Kahimat maaaring isalin ang "Sadaqa" bilang 'kusang- 
ioob na kawanggawa', ito ay mayroong higit na malawak na 
kahulugan. Ang Propeta (sumakanya nawa ang kapayapaan) ay 
nagsabi: 

"Ang masiglang pagsalubong sa kapatid ay isang Sadaqa." 

"Ang kawanggawa ay tungkulin ng bawa't isa." Siya ay 
tinanong: 'Paano na kung ang isang tao ay walang-wala?' Ang 
Propeta (sumakanya nawa ang kapayapaan) ay nagsabi: 'Siya ay 
dapat maghanapbuhay sa sariling kamay ukoi sa kanyang 
kapakanan at magbigay ng anuman sa kawanggawa mula sa 
kanyang kinita.' Siya ay tinanong: 'Paano kung hindi na siya 
makapaghanapbuhay?' Ang Propeta (sumakanya nawa ang 

kapayapaan) ay nagsabi: 'Siya ay dapat tumulong sa mga 
mahihirap at mga nangangailangan/ Siya ay patuloy na 
tinanong: 'Paano kung hindi niya kayang gawin itoT Siya ay 
sumagot: 'Siya ay dapat maghikayat sa kapuwa upang gumawa 
ng mabuti/ Siya ay tinanong: 'Paano kung hindi pa rin niya 
kayang gawin ito?' Ang Propeta (sumakanya nawa ang 
kapayapaan) ay sumagot: 'Dapat siyang mag-ingat na huwag 
gumawa ng masama, ito ay isa ring kawanggawa."* 

4. As-Siyam (Pag-aayuno) 

Sa bawa't taon tuwing buwan ng Ramadhan, ang lahat ng 
Muslim ay nag-aayuno mula bukang-liwayway hanggang sa 
takip-silim. Sila ay umiiwas sa pagkain, inumin at 
pakikipagtalik sa asawa. Ang mga maysakit, matatanda, 
manlalakbay, at nagdadalantao o ginang na nagpapasuso ng 
sanggol ay pinahihintulutang tumigil sa pag-aayuno at isagawa 
na lamang ito pagkatapos ng Ramadan anumang araw sa buong 
taon bago sumapit ang susunod na Ramadan. Kung hindi nila 
maisagawa ito dulot ng katandaan o maselang karamdaman, 
nararapat na magpakain ng isang dukha sa bawa't araw na hindi 
makapag-ayuno. Ang mga bata ay mag-uumpisang mag-ayuno 
(at magdasal) bilang tungkulin kapag umabot na sila sa 
pagbibinataatpagdadalaga. Magkagayunman, maaari na silang 
mag-umpisa ng maaga biiang pagsasanay. 

Kahima't ang pag-aayuno ay nakabubuti sa kalusugan, higit na 
binibigyang pansin na ito ay isang paraan ng pagpapakadalisay 
sa sarili. Ang pag-iwas sa mga makamundong kaginhawahan, 
kahit sa maikling panahon lamang, ay nagbibigay sa isang nag- 
aayuno ng simpatiya sa mga mahihirap na nagugutom. Ito rin 

ay nagpapalago ng buhay ispirituwa). 
5. Hajj (Paglalakbay sa Makkah) 

Ang Hajj ay ginagampanan minsan sa tanang buhay ng isang 
Muslim. Ito ay nagiging tungkulin kapag ang isang Muslim ay 
nasa tamang gulang at kaisipan, may magandang kalusugan, at 
may gugugulin sa paglalakbay. Sa bawat taon, mga 2 milyong 
Muslim mula sa ibat-ibang panig ng daigdig ang nagtutungo sa 
Makkah. Ito ay nagbibigay pagkakataon sa iba't-ibang lahi na 
magkita sa isat-isa. Ang Hajj ay nagsisimula sa ika-labing 
dalawang buwan ng kalendaryong Muslim (ang kalendaryong 
ito ay nakasalalay sa buwan at hindi sa araw. Kaya naman, ang 
Hajj at Ramadan ay maaaring mangyari sa panahon ng tag-init 
o taglamig). Ang mga pelegrino (manlalakbay) ay may 
natatanging kasuotan. Isang payak na kasuotan na nag-aalis sa 
pagkakaiba ng uri at kultura bilang aral na ang lahat ay pantay- 
pantay sa paningin ng AUah. 

Ang mga seremonya ng Hajj na nababatay sa mga ginawa ni 
Propeta Abraham (sumakanya nawa ang kapayapaan) ay 
kinabibilangan ng pag-ikot sa Ka'aba ng pitong ulit, ang 
paglalakad ng pitong beses sa magkabilang bundok ng Safa at 
Marwa kagaya ng ginawa ni Hagar (isa sa mga asawa ni Propeta 
Abraham [sumakanaya nawa ang kapayapaan] ) nang siya ay 
naghahanap ng tubig. Pagkatapos nito ay ang pagtindig ng mga 
manlalakbay sa bundok ng Arafa at magkaisang manalangin at 
humingi ng kapatawaran sa AUah. Ang ganitong mga rituwal ay 
nagbibigay din ng paggunita sa Araw ng Paghuhukom. 

Noong mga nakanuuig dantaon, ang pagsagawa ng Hajj ay 

sadyang napakahirap. Subali't sa ngayon, ang Saudi Arabia ay 
nagbibigay sa milyong-milyong manlalakbay ng masaganang 
tubig, makabagong sasakyan, at mga modernong pasilidad 
pangkalusugan. Ang pagtatapos ng Hajj ay isang pagdiriwang. 
Ito ay tinatawag na Eid Al Adha. Ipinagdiriwang ito ng lahat ng 
sambayanang Muslim sa buong daigdig nang may pagdarasal at 
palitan ng regalo. Ang Eid Al Adha at ang Eid Al Fitr (isang 
pagdiriwang bilang paggunita sa katapusan ng Ramadan), ay 
dalawang malalaking araw ng pagdiriwang sa kalendaryong 
Muslim. 

Pinahihintulutan ba sa Islam ang Ibang 
Pananampalataya? 

Ang Banal na Qur'an ay nagsasabi: "Hindi kayo pinagbabawalan 
ng AHah na makitungo ng mabuti at makatarungan sa kanila na 
hindi naman kayo kinakalaban sa inyong pananampalataya o 
hindi naman kayo ipinagtatabuyan sa inyong mga tahanan; 
sapagka't minamahal ng Allah ang mga makatarungan." (Qur'an 
60:8) 

Isa sa mga ipinaiiral ng batas Islamiko ay ang pangangalaga sa 
karapatan ng minoridad. Kaya naman dumami ang mga pook- 
sambahan ng di-muslim na matatagpua^ sa iba't-ibang bansang 
Muslim. Ang kasaysayan mismo ang nagbibigay halimbawa sa 
pagpapahintulot ng mga Muslim sa ibang pananampalataya: 
Nang si Khalifa Omar ay pumasok sa Herusalem noong taong 
634, ang Islam ay nagbigay kalayaan sa lahat ng relihiyon sa 
lunsod na iyon. 

Ang batas Islamiko ay nagbibigay pahintulot sa mga di-Muslim 

na minoridad na magtatag ng sariling hukuman na magpapairai 
sa kanilang pampamilyang batas na sila mismo ang gumawa at 
nagpatibay. 

Ano ang Pananaw ng mga Muslim kay Hesus? 

Ang mga Muslim ay iginagalang at nagbibigay pitagan kay 
Hesus (sumakanya nawa ang kapayapaan). Hinihintay din nila 
ang kanyang pagbabalik. Siya ay ibinibilang na isa sa mga 
bantog na Sugo ng AUah. Hindi sapat sa isang Muslim na 
tawagin lamang siya sa kanyang pangalang Hesus, bagkus 
dinadagdagan ito ng mga katagang 'sumakanya nawa ang 
kapayapaan'(bilang pagmamahal at paggalang sa kanya). Ang 
Banal na Qur , an ay nagpapatotoo sa kanyang pagsilang sa isang 
birhen (isang kabanata sa Banal na Qur , an ay may pamagat na 
'Maria'). Si Maria ay itinuturing na pinakadalisay na babae sa 
lahat ng kababaihan. Ang Banal na Qur , an ay nagsasabi tungkol 
sa pagbibigay ng magandang balita: 

"At masdan! Ang Anghel ay nagsabi: 'Ang Ailah ay itinangi ka 
sa lahat ng kababaihan sa lahat ng bansa. O Maria, ang Allah ay 
nagbibigay sa iyo ng isang magandang balita - is&ng Salita mula 
sa Kanya, ang kanyang pangaian ay Messiya Hesus, anak ni 
Maria, pararangaian dito sa lupa at sa kabitang buhay, at siya ay 
isa sa mga malaiapit sa Allah. Siya ay mangungusap sa tao 
muta sa kanyang duyan at sa kanyang pagtanda, at siya ay 
mabibilang sa mga maka-diyos'." 

"Siya (Maria) ay nagsabi: 'O aking Panginoon! Paano ako 
magkakaroon ng anak samantatang wata pang ialaking sumaling 
sa akin?' Siya ay nagsabi: 'Kahit na! Ang Allah ay lumilikha ng 

bawat naisin Niya. Kapag itinakda Niya ang isang bagay, 
sasabihin lamang Niya: 'Maging' at ito*y mangyayari na # , tt 
(0111^3:42-47) 

Si Hesus (sumakanya nawa ang kapayapaan) ay isinilang ng 
mahimala sa pamamaghan ng kapangyarihan na nagbigay buhay 
din kay Adam (sumakanya nawaang kapayapaan) na nilikha na 
walang ama: 

"Katotohanan, ang katulad ni Hesus sa paningin ng AUah ay 
kagaya ni Adam. Nilikha siya mula sa aiabok, at sinabi sa 
kanya, 'Maging' aUiya'y naroon na." (Qur , an3:59) 

Sa panahon ng kanyang misyon, si Hesus (sumakanya nawa ang 
kapayapaan) ay gumawa ng maraming milagro. Ang Banal na 
Qur*an ay nagsasaad na siya ay nagsabi: 

"Ako ay dumating sa inyo na may dalang Tanda mula sa inyong 
Panginoon: Gagawa ako mula sa luwad na ito ng isang hugis 
ibon, aking hihipan at ito'y magiging ibon sa pahintulot ng 
Allah. At pagagalingin ko ang mga bulag at ketongin, at aking 
bubuhayin ang patay sa pahintulot ng Allah. (Our'an 3:49) 

Maging si Muhammad o si Hesus (sumakanila iiawa ang 
kapayapaan) ay hindi nagbigay pagbabago sa pangunahing 
doktrina sa paniniwala sa iisang Diyos (AUah) na itinuro ng mga 
naunang Propeta. Bagkus, pinagtibay at ibinalik nila ang 
doktrinang ito. Sa Banal na Qur'an, si Hesus (sumakanya nawa 
^ng kapayapaan) ay nagsabi na siya ay dumating: 

"Upang pagtibayin ang mga batas na nauna sa akin. At 

pahihintulutan sa inyo ang bahagi ng mga bagay na ipinagbawal 
sa inyo. Ako ay dumating sa inyo na may dalang Tanda mula 
sa inyong Panginoon, kaya't matakot sa Allah at sumunod sa 
akin. M (Our'anBiSO) 

Si Propeta Muhammad (sumakanya nawa ang kapayapaan) ay 
nagsabi: 

"Sinuman ang maniwala na walang diyos na dapat sambahin 
maliban sa Allah - ang tangi at walang katambal, na si 
Muhammad ay Kanyang Sugo, na $i Hesus ay Alipin at Sugo ng 
Allah, Kanyang salita na ibinigay kay Maria at isang ispiritu na 
ibinigay Niya, na ang Paraiso at Impiyemo ay totoo, siya ay 
tatanggapin ng Allah sa Paraiso." (Hadith na tinipon ni Bukhari) 

Bakit Ganoon na Lamang Kahalaga ang Pamilya 
sa Islam? 

Ang pamilya ay pundasyon ng sambayanang Islam. Ang 
kapayapaan at kapanatagan na naibibigay ng matatag na pamilya 
ay binibigyang haiaga, at ito ay itinuturing na isang mahalagang 
sangkap tungo sa pang-ispirituwal na pag-unlad. Ang mahusay 
na lipunan ay nakukuha lamang sa pananatili ng matatag na 
paglaki ng pamilya. Ang mga bata ay mistulang yaman, at 
bihirang lisanin ang tahanan maliban iamang sa panahon ng 
kanilang pag-aasawa. 

Ano ang Kalagayan ng mga Kababaihang 
Muslim? 

Tinatanaw ng Islam ang isang babae, may asawa man o wala, 
bilang isang tao na may sariling karapatan. Mayroon siyang 
karapatang magkaroon at magbenta ng sarili niyang ari-arian. 
Siya ay binibigyan ng "Mahr" (regalo ng mapapangasawa sa 
panahon ng kanyang pag-aasawa) bilang sarili niyang gamit. 
Mananatili ang kanyang apelyido kahit na siya ay mag-asawa 
pa. Kapuwa lalake at babae ay inaasahang magdamit na simple 
at kagalang-galang. Ang mga kasuotan ng kababaihan sa mga 
bansang Muslim ay karaniwan nang nagpapakita ng sarili nilang 
tradisyon sa kani-kanilang pook. 

Ang Propeta (sumakanya nawa ang kapayapaan) ay nagsabi: 

"Ang pinakamahusay sa pananampalataya ay yaong mahusay 
ang pag-uugali at mabatt sa asawa." 

Maaari bang Mag-asawa ng Higit sa Isa ang Isang 
Lalaking Muslim? 

Ang relihiyong Islam ay ibinigay para sa lahat ng lipunan at sa 
lahat ng panahon. Kaya naman, nasasakop nito ang malawak at 
iba't-ibang pangangailangan ng lipunan. May mga pagkakataon 
na ang pag-aasawang muli ay kinakailangan. Ang karapatang 
ito ay pinahihintulutan, ayon sa Banal na Qur'an, sa isang 
kondisyon na ang lalake ay tunay na makatarungan. 

Ang Kasal ba sa Islam ay Katulad ng Kasal sa 
Kristiyanismo? 



Ang kasalang Muslim ay hindi sakramento, bagkus ito ay isang 
payak na kasunduang legal na ang bawa't panig ay malayang 
magbigay ng mga kondisyon. Ang mga kaugaliang kasalan ay 
magka-iba sa bawa't bansa. Ang diborsiyo ay hindi laganap, 
bagama't ito ay hindi naman ipinagbabawal bilang panghuling 
hakbang. Sa Islam, walang Muslim na babae ang maaaring 
pilitin sa pag-aasawa lalu-na't laban sa kanyang kalooban. 
Maaari lamang magmungkahi ang mga magulang nang kanyang 
mapapangasawa na sa kanilang palagay ay nababagay sa kanya. 

Paano ang Pakikitungo ng mga Muslim sa mga 
Matatanda? 

Sa mga bansang Muslim, walang mga bahay-ampunan na 
itinatayo para sa mga matatanda. Ang hirap sa pag-aalaga ng 
sariling magulang sa ganitong maselang kalagayan ng kanilang 
buhay ay itinuturing na isang karangalan, biyaya at pagkakataon 
para sa ispirituwal na pag-unlad. Inaatasan tayo ng Ailah na 
ipagdasal ang ating mga magulang at bigyan sila ng walang 
humpay na pagmamalasakit bilang paggunita ng kanilang pag- 
aaruga sa atin noong tayo'y maliliit pa. Ang mga ina ay 
binibigyang parangal: ang Propeta (sumakanya nawa ang 
kapayapaan) ay nagsabi na ang Paraiso ay nasa paanan ng mga 
ina. Sa kanilang pagsapit sa katandaan, ang mga Muslim na 
magulang ay inaaruga ng may habag at pagmamahal. 

Sa Islam, ang paglilingkod sa magulang ay isang tungkulin na 

pumapangalawa sa pagdarasal. Karapatan nila na asahan ang 
kanilang mga anak na sila'y paglingkuran. Itinuturing na isang 
kasuklam-suklam na magpakita ng pagka-inis sa pag-aaruga sa 
mga panahong sila'y mahirap pakitunguhan dulot ng kanilang 
katandaan. 

Ang Banal na Qur'an ay nagsasabi: "Ang inyong Panginoon ay 
nag-uutos sa inyo na sambahin lamang Siya, at maging mabait 
sa magulang. Kung isa o kapuwa man sila umabot sa 
katandaan, huwag magsabi sa kanila ng anumang panghahamak 
o huwag silang kagalitan, bagkus kausapin sila sa mga 
mararangal na paraan at kabaitan. Pakitunguhan sila nang may 
kababaang-loob, at magsabi, Tanginoon ko! Mahabag sa kanila, 
sapagka't inaruga nila ako npong ako'y munting bata'." (Qur'an 
17:23-24) 

Ano ang Pananaw ng Muslim sa Kamatayan? 

Kagaya ng mga Hudyo at Kristiyano, ang mga Muslim ay 
naniniwala na ang kasalukuyang buhay ay isang pagsubok at 
paghahanda sa tunay at susunod na buhay. Ang mga 
pangunahing paniniwala sa Islam ay kasama ang: Araw ng 
Paghuhukom, Pagkabuhay na Muli, Paraiso at Impiyerno. 
Kapag namatay ang isang Muslim, siya ay nililinis ng tubig, 
kadalasan ng miyembro ng pamilya, ibabalot ng malinis na 
puting tela, at inililibing na may pagdarasal, hangga't maaari sa 
araw din ng kanyang pagkamatay. Itinuturing ng mga Muslim 
na ang pag-aasikasong ito ay isang panghuling paglilingkod na 
kanilang magagawa para sa yumao. Ito rin ay nagsisilbing 
paalaala sa kanilang napakaikling pananatili dito sa mundo. 
Ang Propeta (sumakanya nawa ang kapayapaan) ay nagsabi na 

may tatlong bagay na magpapatuloy na makatutulong sa isang 
tao kahit siya ay patay na; kawanggawa na kanyang naipamigay, 
kaalaman na kanyang naipamahagi at ang panalangin para sa 
kanya ng kanyang ulirang anak. 

Ano ang Pananaw ng Islam tungkol sa Digmaan? 

Kagaya ng Kristiyanismo, pinahihintulutan ng Islam ang 
pakikipaglaban bilang pagtatanggol sa pananampalataya o 
pagtulong sa mga taong itinaboy ng di-makatarungan mula sa 
kanilang tahanan. Ang Islam ay nagbigay ng mahigpit na 
alituntunin sa digmaan na kinabibilangan ng pagbabawal sa 
pananakit ng sibilyan at paninira ng mga pananim, punongkahoy 
at hayupan. Gaya ng paniniwala ng mga Muslim, ang 
kawalang-katarungan at pang-aapi ay mangingibabaw sa daigdig 
kung ang mga mabubuting tao ay hindi handang itaya ang buhay 
para sa mabuting layunin. Ang Banal na Qur'an ay nagsasabi: 

"Magsipaglaban para sa landas ng Allah laban sa kanila na 
nakikipaglaban sa inyo, subali't huwag lumabag sa hangganan. 
Hindi minamahal ng Allah ang mga lumalabag." (Qur'an 2:190) 

"Kung ang hinahanap nila ay kapayapaan, hangarin din ang 
kapayapaan. At magtiwala sa Allah sapagka't Siya ang 
nakaririnig at nakababatid ng lahat ng bagay ." (Our'an 8:6 1 ) 

Magkagayunman, ang digmaan ay ang pinakahuling pagpipilian 
at ito'y nababatay sa isang mahigpit na kondisyon na hinihingi 
ng banal na batas. Ang literal na kahulugan ng katagang " Jihad" 
ay pakikipagbaka. Naniniwala ang mga Muslim na may 
dalawang uri ng Jihad. Ang natitirang uri ay ang pakikipagbaka 

ng sarili laban sa makasariling mithiin at pagnanasa. Ito ay 
mahalaga upang makamit ang tunay na kapayapaan. 

Ano naman ang tungkol sa Pagkain? 

Bagama't higit na simple kaysa sa batas na sinusunod ng mga 
Hudyo at mga sinaunang Kristiyano, ang batas na sinusunod ng 
mga Muslim tungkol sa pagkain ay ang pagbabawal sa pagkain 
sa kame ng baboy at pag-inom ng anumang nakalalasing. Ang 
Propeta (sumakanya nawa ang kapayapaan) ay nagsabi: 'ang 
iyong katawan ay may karapatan sa inyo'. Kaya naman, ang 
pagkain ng mabuting pagkain at pagtahak sa malinis na 
pamumuhay ay itinuturing na pangrelihiyong tungkulin. 

Ang Propeta (sumakanya nawa ang kapayapaan) ay nagsabi: 
"Magsumamo sa Allah ng katiyakan (sa pananampalataya) at 
matiwasay na buhay; dahil pagkatapos ng katiyakan, wala nang 
higit na mahalagang biyayang matatanggap ng sinuman kaysa 
mabuting kalusugan!" 

Paano Ipatupad ng Islam ang Karapatang 
Pantao? 

Ang kalayaan ng pagpili ay maliwanag na nasasaad mismo sa 
Banal na Qur'an: 'Walang sapilitan sa pananampalataya' (Qur'an 

2:256) 

Sa isang bansang Islam, ang buhay at ari-arian ng lahat ng 
mamamayan, Muslim man o hindi, ay itinuturing na sagrado. 

Ang rasismo ay wala sa isipan ng mga Muslim sapagka't ang 

Banal na Qur'an ay nagsasabi ng tungkol sa pagkakapantay- 
pantay ng tao sa ganitong mga pangungusap: 

"O sangkatauhan! Nilikha Namin kayo mula sa isang pares - 
lalake at babae, at ginawa Namin kayong mga bansa at tribo 
upang magkakilala sa isa't-isa. Katotohanan, ang 
pinakamarangal sa inyo sa paningin ng Allah ay ang 
pinakamahusay sa inyo sa kabanaian. Ang Allah ay ang 
Maalam, ang Nakababatid ng lahat. (Qur'an 49: 13) 

Ang kahulugan ng " Adhan" (Pagtawag sa Pagdarasal) 

Ang Allah ay Dakila. Ang Allah ay Dakila. 

Ang Allah ay Dakila. Ang Allah ay Dakila. 

Ako ay sumasaksi na walang diyos na dapat sambahin maliban 

sa Allah. 

Ako ay sumasaksi na walang diyos na dapat sambahin maliban 
sa Allah. 

Ako ay sumasaksi na si Muhammad ay Sugo ng Allah. 
Ako ay sumasaksi na si Muhammad ay Sugo ng Allah. 
Halina sa pagdarasal! Halina sa pagdarasal ! 
Halina sa tagumpay (sa buhay dito at sa kabila)! 
Halina sa tagumpay (sa buhay dito at sa kabila)! 
Ang AUah ay Dakila. Ang Allah ay Dakila. 
Walang diyos na dapat sambahin maliban sa Allah. 

Ang aklat na ito ay batay sa isang lathalain na may pamagat na 
"Understanding Islam and the Muslims" na inilimbag ng: 



AL-HUWAILAT MULTI-LANGUAGE LIBRARY 
Opposite AK-Huwailat Reereation Center 
P.O. Box 10528, Jubail 31961 
Tel. 03-341-8639 



Para sa karagdagang impormasyon tungkol sa Islam, 
mangyaring magsadya o sumulat sa: 

ISCAG-PHEL 
(ISLAMIC STUDIES, CALL AND GUIDANCE - 
PHILIPnNES) 
P.O. Box 1447 
Gud.Fioor AlForque Bldg. 
935-A Aurora Blvd., Cubao, Quezon City 1154 
Metro Manila, Philippines 
Tel: 911-0130 Fax: 911-530 



O kaya'y makipagkita sa pinakamalapit na tanggapang pang- 
Isiam sa inyong pook. 



ISLAMie DA'WAH COMMITTEE 



ISCAG - PHILIPPINES 
(ISLAMIC STUDIES, CALL & GITO)ANCE - 
PHILIPPINES) 
P.O. Box 1447 
Gnd. FIoor AIForque Bldg. 
935- A Aurora Blvd., Cubao, Quezon City 1154 
Metro Manila, Philippines 
Tel. 911-0130 Fax. 911-5311 



For More InTormation About Islam : 



Please Contact : 

1. ISLRMIC CENTER IN ORMMRM 

DAMMAM POSTAL CODE 31131 
TEL. : (03) 8263535 - 8274800 

2. ISLRMIC CENTER IN RL-BRDIRH 0FFICE 

P.O.BOX: 24932 
RIYADH 11456 
TEL. : (01) 43308o. 

3. ISLRMIC ED0CRTI0N F00NDRTI0N 

P.O. BOX: 15798 

JEDDAH 21454 

TEL. : (02) 6731754 - 6730431 

